Bioteknologirådet
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater
Bioteknologirådet er et frittstående og rådgivende organ hjemlet i bioteknologiloven og genteknologiloven og er organisert som en egen statlig virksomhet underlagt Helse- og omsorgsdepartementet.
Ole Frithjof Norheim er leder siden 15. april 2019.Bioteknologirådet er oppnevnt av regjeringen og skal fungere som høringsinstans for norske myndigheter i saker som om etiske og samfunnsmessige spørsmål knyttet til moderne bioteknologi og genteknologi. En svært sentral del av rådets virksomhet er å gi informasjon til publikum og forvaltningen, og deltakelse i debatt omkring de etiske og samfunnsmessige konsekvensene ved bruk av moderne bioteknologi.Rådet bestemmer selv hvilke tema innenfor mandatet det uttaler seg om. Mandatet omfatter bio- og genteknologi i relasjon til mennesker, dyr, planter og mikroorganismer. Organisering Bioteknologirådet oppnevnes for en fireårsperiode og har 15 medlemmer og fem varamedlemmer. I tillegg innkalles observatører fra sju departementer til møtene. Sekretariatet til rådet ligger i Oslo og har 7 ansatte (2017). Historie Bioteknologinemda ble opprettet i forbindelse med en Stortingsmelding i 1992, Om mennesker og bioteknologi, og skiftet i 2014 navn til Bioteknologirådet. Les mer i Store norske leksikon bioteknologiloven genteknologiloven Eksterne lenker Bioteknologirådets hjemmesider Bioteknologiloven (Lovdata) Genteknologiloven (Lovdata)